Bakterier elsker plak
I løbet af dagen samler der sig sukkerholdige belægninger rundt omkring i mundhulen, på tungen og på tændernes overflade. I mundhulen findes der helt naturligt bakterier, som normalt holdes i en fornuftig balance, men hvis man ikke børster tænder, vil bakterierne begynde at brede sig og bl.a. sætte sig godt tilrette i den film, som ligger hen over tænderne (plak). Her sidder bakterierne så og “spiser” alle de sukkerstoffer, de kan komme i nærheden af. Når bakterierne omsætter sukkerstoffer, danner de en sur kemisk forbindelse som restprodukt og det er denne syre, som skader tænderne og laver caries-angreb, også kaldet huller i tænderne.
Børst tænderne
Når du børster tænderne grundigt, har bakterierne ikke noget at leve af og så forsvinder de helt af sig selv. Det er bedst at børste tænder efter hvert måltid.